Document ID: /fineweb-2-swissfilter-quality_10-filterrobots/filtered/01775.jsonl.gz/5

Ako sme vás už na našich stránkach informovali, WHO neodporúčala plošné zavedenie nosenia ochranných rúšok. Teraz zmenila názor alebo jednoducho sleduje svoj cieľ.
Koordinátor krízovej pomoci z WHO Michael Ryan v pred časom zdôvodnil negatívny postoj k plošnému zavedeniu nosenia rúšok tým, že by to ničomu nepomohlo, pretože tomu nič nenaznačuje.
V článku sme tiež uviedli pochybosti, ktoré tento výrok vyvolal. Keďže si nikto z nás nemôže byť istý, že nie je nositeľom vírusu, plošné zavedenie nosenia rúšok by zrejme nemalou mierou prispelo k spomaleniu šírenia nákazy.
Samozrejme, že rúška by sa mali v prvom rade používať v prioritných povolaniach prvej línie, ako napríklad v zdravotníctve, a pri ďalších rizikových skupinách, ale určite popritom malo zaznieť, že každý sa vie do určitej miery chrániť aj sám, a tak môže chrániť aj svoje okolie.
Prečítajte si aj: Koronavírus nelieta vzduchom, potvrdila WHO
Zrejme si to uvedomil aj sám Michael Ryan, pretože na poslednej tlačovej konferencii sa k téme postavil úplne opačne. "Chirurgické respirátory musíme zachovávať pre našich pracovníkov v prvej línii. Ale myšlienka používania respiračných pokrývok alebo zakrývania úst a nosa na ochranu pred kašľom a kýchaním, nie je zlý nápad," znelo jeho posledné vyjadrenie.
Mnohí sa však právom pýtajú, ako je možné, že dva vyjadrenia vysokopostaveného člena WHO v priebehu niekoľkých dní, sú tak protichodné. Práve takéto incidenty sú živnou pôdou pre rôzne konšpiračné teórie a samo o sebe podkopávajú autoritu WHO u časti verejnosti.
Ak mala WHO alebo samotný Ryan v prvom vyjadrení za cieľ šetriť ochranné pomôcky pre prioritné skupiny, prešli v časti o plošnom zavedení rúšok na príliš tenký ľad. Ako bude WHO v ďalších dňoch komunikovať tento rozpor nie je jasné, ale zrejme by pomoholo, keby k tomuto rozporu zaujali jasné stanovisko.
Otázne je aj to, ako na toto doplnené vyjadrenie WHO zareagujú jednotlivé krajiny vo svojich opatreniach. Možno sa v konečnom dôsledku zmení klíma nosenia rúšok na verejnosti aj vo Švajčiarsku.
Zdroj: www.ta3.com
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.